### Beslutninger

Tilbagesendes Magistratsafdelingen for Teknik og Miljø og Magistratsafdelingen for Børn og Unge med bemærkning, at byrådet i sit møde den 19. juni 2024 har vedtaget Magistratens foranstående indstilling af 11. juni 2024.

Magistratsafdelingen for Teknik og Miljø og Magistratsafdelingen for Børn og Unge udarbejder notat.

###

.

### Resume

Byrådet vedtog den 27. september 2017 indstillingen ”Udvidelse af [adresse]” med anlægsbevilling til syv nye dagtilbudsgrupper i den del af de bevaringsværdige bygninger i Bindesbøllbyen ved det gamle psykiatri-hospital i Risskov, der er udlagt til dagtilbudsformål. Efter afholdelse af licitation er projektet blevet 13,2 mio. kr. dyrere end forudsat i anlægsindstillingen i 2017 efter korrektion for besparelser.

Baggrunden er, at ombygningen sker i en bevaringsværdig bygning fra 1852. Der er i forbindelse med anlægs-projektet konstateret større uventede udfordringer i forhold til blandt andet rumdisponering og miljøsanering.

Med denne indstilling søges derfor en tillægsbevilling til projektet på i alt 13,2 mio. kr. Dette betyder, at anlægs-summen for projektet samlet set kommer til at udgøre ca. 29,1 mio. kr. i 2024-priser svarende til 4,1 mio. kr. pr. pasningsgruppe.

### Beslutningspunkter

Det indstilles:

At 1) der gives tillægsbevilling til anlægsbevilling og rådighedsbeløb på 13,2 mio. kr. fordelt med 10,0 mio. kr. i 2025 og 3,2 mio. kr. i 2026

At 2) at merudgiften på 13,2 mio. kr. finansieres fra tre andre bevillinger jf. afsnit 6. .

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 11-06-2024

Asta Johnsen: 8

Fremsendes til [adresse] med bemærkning, at Magistraten i mødet den 11. juni 2024 anbefaler, at byrådet tiltræder Magistratsafdelingen for Teknik og Miljøs og Magistratsafdelingen for Børn og Unges indstilling af 23. maj 2024.